ΚΑΝΟΝΙΣΜΟΣ (ΕΚ) αριθ. 1196/95 ΤΗΣ ΕΠΙΤΡΟΠΗΣ της 24ης Μαΐου 1995 για προσωρινή αναστολή του προκαθορισμού των επιστροφών κατά την εξαγωγή ορισμένων γαλακτοκομικών προϊόντων και για τον καθορισμό του βαθμού στον οποίο μπορούν να χορηγηθούν τα πιστοποιητικά εξαγωγής που προβλέπονται από τον κανονισμό (ΕΟΚ) αριθ. 974/95 περί ορισμένων μεταβατικών μέτρων για την εφαρμογή της γεωργικής συμφωνίας του Γύρου της Ουρουγουάης στον τομέα του γάλακτος και γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), , όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2),

τον κανονισμό (ΕΟΚ) αριθ. 876/68 του Συμβουλίου της 28ης Ιουνίου 1968 για τον καθορισμό στον τομέα του γάλακτος και γαλακτοκομικών προϊόντων, των γενικών κανόνων για τη χορήγηση επιστροφών κατά την εξαγωγή και των κριτηρίων καθορισμού του ποσού τους (3), όπως τροποποιήθηκε τελευταία από τον κανονισμό (ΕΚ) αριθ. 776/94 (4), και ιδίως το άρθρο 5 παράγραφος 4 δεύτερο εδάφιο,

τον κανονισμό (ΕΟΚ) αριθ. 2729/81 της Επιτροπής περί λεπτομερειών εφαρμογής του καθεστώτος των πιστοποιητικών εισαγωγής και εξαγωγής και του καθεστώτος προκαθορισμού των επιστροφών στον τομέα του γάλακτος και γαλακτοκομικών προϊόντων (5), όπως τροποποιήθηκε τελευταία από τον κανονισμό (ΕΚ) αριθ. 1094/95 (6), και ιδίως το άρθρο 10α παράγραφος 5,

Εκτιμώντας ότι η αγορά ορισμένων γαλακτοκομικών προϊόντων χαρακτηρίζεται από αβεβαιότητα 7 ότι οι επιστροφές που εφαρμόζονται σήμερα στα προϊόντα αυτά είναι δυνατόν να προκαλέσουν προκαθορισμό επιστροφής για κερδοσκοπικούς σκοπούς και η έκδοση των πιστοποιητικών για τις ζητούμενες ποσότητες υπάρχει κίνδυνος να οδηγήσει σε υπέρβαση εκείνων που αντιστοιχούν στην κανονική διάθεση των εν λόγω προϊόντων σύμφωνα με τον ορισμό που αναφέρεται στον κανονισμό (ΕΚ) αριθ. 974/95 της Επιτροπής (7) 7 ότι πρέπει να ανασταλεί προσωρινά ο προκαθορισμός της επιστροφής για τα εν λόγω προϊόντα και να καθοριστούν συντελεστές μειώσεως που θα εφαρμοστούν σε ορισμένες ζητούμενες ποσότητες,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ο προκαθορισμός των επιστροφών κατά την εξαγωγή των γαλακτοκομικόν προϊόντων που υπάγονται στους κωδικούς ΣΟ 0401, 0402, 0403 10 22, 0403 10 24, 0403 10 26, 0403 10 32, 0403 10 34, 0403 10 36, 0403 90, 0404 90 και 0406, αναστέλλεται όσον αφορά τις αιτήσεις χορηγήσεως πιστοποιητικού που αναφέρονται στο άρθρο 1 παράγραφος 1 του κανονισμού (ΕΚ) αριθ. 974/95 για την περίοδο από 25 έως 29 Μαΐου 1995.

2. Δεν δίδεται συνέχεια στις εκκρεμούσες αιτήσεις χορηγήσεως πιστοποιητικών με προκαθορισμό της επιστροφής που αναφέρονται στην παράγραφο 1 και των οποίων η έκδοση θα έπρεπε να είχε γίνει από τις 25 Μαΐου 1995 με εξαίρεση εκείνες που αναφέρονται στην παράγραφο 3 για τις οποίες έχει καθοριστεί συντελεστής μειώσεως.

3. Ο συντελεστής μειώσεως που προβλέπεται στο άρθρο 10α παράγραφος 5 του κανονισμού (ΕΚ) αριθ. 2729/81 που εφαρμόζεται στις αιτήσεις χορηγήσεως πιστοποιητικών εξαγωγής που υποβάλλονται στις 19 Μαΐου 1995, με εξαίρεση εκείνες που αναφέρονται στο άρθρο 44 παράγραφος 1 του κανονισμού (ΕΟΚ) αριθ. 3719/88 για τα γαλακτοκομικά προϊόντα που υπάγονται στους κωδικούς της συνδυασμένης ονοματολογίας για τις επιστροφές κατά την εξαγωγή και αναγράφονται στην στήλη 1 του παραρτήματος, είναι εκείνος που αναγράφεται στη στήλη 2 του παραρτήματος.

Άρθρο 2

Ο παρών κανονισμός αρχίζει να ισχύει στις 25 Μαΐου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Μαΐου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

Συντελεστής μειώσεως που προβλέπεται στο άρθρο 10α παράγραφος 5 του κανονισμού (ΕΚ) αριθ. 2729/81 για τις αιτήσεις χορηγήσεως πιστοποιητικών εξαγωγής που υποβάλλονται στις 19 Μαΐου 1995

>ΘΕΣΗ ΠΗΝΑΚΑ>